న్యూఢిల్లీ: ప్రముఖ బాలీవుడ్ దర్శకుడు సంజయ్ లీలా బన్సాలీ తెరకెక్కించిన ‘పద్మావతి’ సినిమా వివాదానికి శుభం కార్డు పడనుందా? ఈ సినిమాపై మొదటి నుంచి తీవ్ర అభ్యంతరం వ్యక్తం చేస్తున్న ‘శ్రీ రాజ్పుత్ కర్ణి సేన’ ఎట్టకేలకు మెత్తబడినట్టు కనిపిస్తోంది. అభ్యంతరకర సన్నివేశాలు తొలగిస్తేనే విడుదలకు అంగీకరిస్తామని ప్రకటించిన కర్ణిసేన కార్యకర్తలు తమ నిర్ణయం మార్చుకున్నట్టు సమాచారం. ఈ సినిమా విడుదల వ్యవహారాన్ని రాణి పద్మావతి రాజవంశం ‘మేవార్’ కుటుంబానికి అప్పగించినట్టు చెబుతున్నారు. ‘పద్మావతి’ సినిమాలోని సన్నివేశాలపై రాజకుటుంబం ఎలాంటి అభ్యంతరాలు చెప్పకపోతే తమ ఆందోళన విరమిస్తామని కర్ణిసేన నాయకులు చెబుతున్నట్టు సమాచారం. ఆందోళనకారులకు, సినిమా నిర్మాతలకు మధ్యవర్తిత్వం వహించేందుకు రాజవంశీకుడు అరవింద్ సింగ్ మేవార్ సుముఖత వ్యక్తం చేసిన నేపథ్యంలోనే ఈ విషయం వెలుగులోకి రావడం గమనార్హం. ఈ ప్రయత్నాలు ఫలిస్తే.. ప్రముఖ బాలీవుడ్ నటులు దీపిక పదుకొనే, రణ్వీర్ సింగ్, షాహిద్ కపూర్ నటించిన ‘పద్మావతి’కి మార్గం సుగమమైనట్టే.
newdhilly: pramukha balivud darsakudu sanjay leela bansali terakekkinchina ‘padmavati’ sinima vivaadaaniki shubham kaardu padanunda? ee cinemapai modati nunchi teevra abhyantaram vyaktam chestunna ‘shree rajput karni sena’ ettakelaku mettabadinattu kanipistondi. abhyantarakara sannivesaalu tolagistene vidudalaku angeekaristaamani prakatinchina karnisena kaaryakartalu tama nirnayam maarchukunnattu samacharam. ee sinima vidudala vyavahaaraanni raani padmavati rajavansam ‘mevar’ kutumbaaniki appaginchinattu chebutunnaru. ‘padmavati’ cinemaaloni sannivesaalapai rajakutumbam elanti abhyantaraalu cheppakapothe tama aandolana viramistaamani karnisena naayakulu chebutunnattu samacharam. aandolanakaarulaku, sinima nirmaatalaku madhyavartitvam vahinchenduku rajavamseekudu aravind sing mevar sumukhata vyaktam chesina nepathyamlone ee vishayam veluguloki ravadam gamanarham. ee prayatnaalu phaliste.. pramukha balivud natulu deepika padukone, ranvir sing, shahid kapur natinchina ‘padmavati’ki maargam sugamamainatte.